recursal/SuperWikiNEXT-32B huggingface dataset:
To **New Maps of Hell** είναι ο δέκατος τέταρτος δίσκος του πανκ συγκροτήματος Bad Religion. Κυκλοφόρησε στις 10 Ιουλίου του 2007. Το άλμπουμ γιορτάζει τη 25η επέτειο μετά την κυκλοφορία του πρώτου άλμπουμ How Could Hell Be Any Worse? αν και η μπάντα υπάρχει για περισσότερο από 30 χρόνια.

Τραγούδι με το όνομα New Maps of Hell στο άλμπουμ δεν υπάρχει. Το άλμπουμ είναι η συνέχεια του άλμπουμ The Empire Strikes First. Αρχικά πιστευόταν ότι το άλμπουμ θα ήταν διπλό και ότι θα κυκλοφορούσε μέσα στο 2006 αλλά ο μπασίστας Τζέι Μπέντλει το διέψευσε. Το άλμπουμ θα κυκλοφορούσε πιο γρήγορα αλλά καθυστέρησε λόγω δραστηριότητων.

Τραγούδια
---------

1. "52 Seconds" Γκούρεβιτζ 0:58

2. "Heroes & Martyrs" Γκούρεβιτζ 1:25

3. "Germs of Perfection" Γκράφφιν 1:27

4. "New Dark Ages" Γκούρεβιτζ 2:47

5. "Requiem for Dissent" Γκράφφιν 2:08

6. "Before You Die" Γκράφφιν 2:34

7. "Honest Goodbye" Γκούρεβιτζ 2:51

8. "Dearly Beloved" Γκούρεβιτζ 2:19

9. "Grains of Wrath" Γκράφφιν 3:00

10. "Murder" Γκούρεβιτζ 1:18

11. "Scrutiny" Γκράφφιν 2:36

12. "Prodigal Son" Γκούρεβιτζ 3:07

13. "The Grand Delusion" Γκράφφιν 2:10

14. "Lost Pilgrim" Γκράφφιν 2:28

15. "Submission Complete" Γκράφφιν 3:40

16. "Fields of Mars" Γκούρεβιτζ 3:39

Συνολική διάρκεια: 38:40

**Japanese Version**

17. "Sorrow" (Acoustic) Γκούρεβιτζ 3:18

18. "God Song" (Acoustic) Γκράφφιν 2:17

Συνολική διάρκεια: 44:14

**2008 Deluxe Edition**

17. "Silent Tack" Άγνωστος 0:04

18. "Won't Somebody" (Acoustic) Γκούρεβιτζ 3:08

19. "Adam's Atoms" (Acoustic) Γκράφφιν 2:37

20. "Sorrow" (Acoustic) Γκούρεβιτζ 3:12

21. "God Song" (Acoustic) Γκράφφιν 2:40

22. "Dearly Beloved" (Acoustic) Γκούρεβιτζ 2:37

23. "Chronophobia" (Acoustic) Γκράφφιν 1:55

24. "Skyscraper" (Acoustic) Γκούρεβιτζ 3:00

Συνολική διάρκεια: 60:19

Συντελεστές
-----------

* Γκρεγκ Γκράφφιν – Φωνή, πιάνο
* 
* Μπρέτ Γκούρεβιτζ – κιθάρα, φωνητικά
* 
* Μπράιαν Μπέικερ – κιθάρα
* 
* Γκρέγκ Χέτσον – κιθάρα
* 
* Τζει Μπέντλει – μπάσο, φωνητικά
* 
* Μπρούκς Γουάκερμαν – ντραμς
* 
* Τζο Μπαρέσσι – Παραγωγός
* 
* Μάικ Φασάνο - drum tech
* 
* Άντριου Αλεκελ - assistant engineer
* 
* Νικ Πρίτσαρντ - art direction, σχέδιο
* 
* Μπράιαν Σέφιλντ - φωτογραφία

Singles
-------

"Honest Goodbye" Κυκλοφορία: 2007

"New Dark Ages" Κυκλοφορία: 2007

Εξωτερικές Συνδέσεις
--------------------

Κριτική στο AllMusic
Το **Μπικ** (καταλανικά κι επίσημα: Vic) είναι μια μέσου μεγέθους πόλη και δήμος της επαρχίας της Βαρκελώνης στην Καταλονία, πρωτεύουσα της φυσικής επαρχίας (κομάρκας) της Οζόνα και ένα από τα κύρια αστικά κέντρα της κεντρικής Καταλονίας. 

Είναι μια πόλη με πολύ μεγάλη ιστορία που ανάγεται στη ρωμαϊκή εποχή όταν και η πόλη ονομαζόταν *Ausa* από το όνομα της τοπικής ιβηρικής φυλής των Αουζετανών. Οι καταστροφές που υπέστη όσο βρισκόταν στα σύνορα της φραγκικής Ισπανικής Μαρκίας με την Αλ-Άνταλους έκαναν αναγκαία την ανακατασκευή της που ξεκίνησε από το λεγόμενο *Vicus Ausensis* (τη γειτονιά των αουζετανών) που έμεινε ως τοπωνύμιο. Μέχρι τη δεκαετία του 1980 το όνομα της πόλης γραφόταν *Vich*. 

Σήμερα είναι έδρα του ομώνυμου πανεπιστημίου (*Universitat de Vic*).

Παραπομπές
----------

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.
2. ↑  Η συνηθισμένη μορφή στα ισπανικά είναι Vich, χωρίς όμως αυτό να αλλάζει την προφορά που παραμένει «Μπικ».

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπικ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 143054352
* GND: 4294389-9

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |
Το ***Nexuiz*** είναι βιντεοπαιχνίδι βολών πρώτου προσώπου από την Alientrap. Ο πηγαίος κώδικας του παιχνιδιού είναι ανοικτός και τα δεδομένα του παιχνιδιού είναι ελεύθερα. Διανέμεται από την άδεια GNU GPL και είναι δωρεάν για λήψη από την επίσημη ιστοσελίδα του παιχνιδιού. Το Nexuiz μπορεί να τρέξει σε Linux, Microsoft Windows και Mac OS X. Χρησιμοποιεί τη μηχανή παιχνιδιού *DarkPlaces*, η οποία είναι μια τροποποιημένη έκδοση του Quake engine. 

Το λογότυπο του Nexuiz είναι ο κινέζικος χαρακτήρας "力" (Λι) που σημαίνει δύναμη.

Τρόπος παιχνιδιού
-----------------

Το Nexuiz έχει δεκατρία όπλα, 24 επίσημες πίστες και πάνω 240 πίστες που δημιουργήθηκαν από την κοινότητα του παιχνιδιού επίσης έχει 15 μοντέλα παικτών. Έχει επιλογή για εκστρατεία με ένα παίκτη, όπου ο παίκτης παίζει σε διάφορες πίστες. Για να πάει στην επόμενη πίστα πρέπει να φτάσει στην συγκεκριμένη πίστα ένα συγκεκριμένο σκορ. Το παιχνίδι υποστηρίζει παιχνίδι με bots (υπολογιστής εναντίον ανθρώπου) ή με άλλους παίκτες σε τοπικό δίκτυο ή στο διαδίκτυο.

Ιστορία
-------

Η ανάπτυξη του Nexuiz ξεκίνησε το 2001 ως τροποποίηση-επέκταση για το Quake από τον Lee Vermeulen. 

Σε σύντομο χρονικό διάστημα το έργο μεταφέρθηκε στο DarkPlaces που αναπτύχθηκε από τον Forest Hale, μετά από λίγο καιρό και αυτός προσχώρησε στο έργο.. 
Μετά από τέσσερα χρόνια δουλειάς χωρίς προϋπολογισμό, το Nexuiz 1.0 κυκλοφόρησε στις 31 Μαΐου 2005, εξ ολοκλήρου σε GNU GPL και μέχρι το τέλος του Ιουνίου είχε ληφθεί 250,000,000 φορές.

Ανάπτυξη από την IllFonic
-------------------------

Στις 3 Μαρτίου 2010 ανακοινώθηκε ότι η άδεια του Nexuiz δόθηκε στην IllFonic να αναπτύξει μια έκδοση του Nexuiz για κονσόλες. Το παιχνίδι θα έχει το ίδιο όνομα ενώ θα υιοθετήσει βικτοριανό στυλ. Αλλαγές στο Nexuiz θα ενσωματωθούν στο fork του με το όνομα Xonotic.

Φωτογραφίες
-----------

* 
* 
* 
* 
* 
* 
* 
* 
* 
*

Παραπομπές
----------

1. ↑  «Χρειαζόμαστε και άλλους προγραμματιστές». Αρχειοθετήθηκε από το πρωτότυπο στις 9 Απριλίου 2009. Ανακτήθηκε στις 18 Μαρτίου 2010.
2. ↑  «Πληροφορίες για το παιχνίδι». Αρχειοθετήθηκε από το πρωτότυπο στις 9 Ιανουαρίου 2010. Ανακτήθηκε στις 18 Μαρτίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Nexuiz** |

* Επίσημη ιστοσελίδα[*νεκρός σύνδεσμος*]
Το **Next** είναι μια περιπέτεια επιστημονικής φαντασίας αμερικανικής παραγωγής του 2007 σε σκηνοθεσία Λι Ταμαχόρι και με πρωταγωνιστές τους Νίκολας Κέιτζ, Τζέσικα Μπίελ και Τζούλιαν Μουρ. Η ταινία που είναι εν μέρει βασισμένη στο διήγημα του Φίλιπ Κ. Ντικ *The Golden Man* (1954) έκανε πρεμιέρα στις αμερικανικές αίθουσες στις 27 Απριλίου του 2007. Οι πρωταγωνιστές της ταινίας, Νίκολας Κέιτζ και Τζέσικα Μπίελ, απέσπασαν υποψηφιότητα για Χρυσό Βατόμουρο, χειρότερης Α' Αντρικής και Β' Γυναικείας Ερμηνείας αντιστοίχως.

Περίληψη
--------

Ο Κρις Τζόνσον είναι προικισμένος με το χάρισμα της ενόρασης. Έχει την ικανότητα να βλέπει το μέλλον αλλά μόνο για λιγοστά λεπτά. Χρησιμοποιεί το χάρισμα του για να παριστάνει το μάγο αλλά και για να "διορθώνει" καταστάσεις εκτός ελέγχου. Ένα ανελέητο κυνηγητό θα αρχίσει όταν η πράκτορας του FBI Κάλι Φέρις πείθει τους ανωτέρους της ότι το χάρισμα του Κρις είναι υπαρκτό και ότι μπορεί να βοηθήσει στην αποτροπή μιας τρομοκρατικής ενέργειας. Ο Κρις όμως έχει διαφορετική γνώμη καθώς είναι πεπεισμένος ότι πρέπει να ακολουθήσει τη γυναίκα που βλέπει επίμονα στα όνειρα του και που συναντά τυχαία (;) σε ένα εστιατόριο...

Διανομή
-------

* Νίκολας Κέιτζ ... Κρις Τζόνσον
* Τζούλιαν Μουρ ... Κάλι Φέρις
* Τζέσικα Μπίελ ... Λιζ Κούπερ
* Τόμας Κρέτσμαν ... Κ. Σμιθ
* Πίτερ Φολκ ... Ιρβ

Εξωτερικοί σύνδεσμοι
--------------------

* Επίσημη Ιστοσελίδα
* Κριτική για το Sountrack της ταινίας Αρχειοθετήθηκε 2007-07-08 στο Wayback Machine.

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308230138
* LCCN: n2014022439

 |

 |
Στην επιστήμη υπολογιστών **αντικειμενικό αρχείο** ή **αρχείο αντικειμενικού κώδικα** καλούμε ένα αρχείο που περιέχει δυαδικό κώδικα μηχανής αλλά δεν έχει υποστεί σύνδεση.

Ένα αρχείο πηγαίου κώδικα υψηλού επιπέδου γραμμένο σε κάποια γλώσσα μεταγλωττίζεται σε ένα αντίστοιχο αρχείο συμβολικού κώδικα (assembly) από τον κατάλληλο μεταγλωττιστή. Το προκύπτον αρχείο στη συνέχεια μετασχηματίζεται σε αντικειμενικό αρχείο γλώσσας μηχανής από έναν συμβολομεταφραστή (assembler), μία διαδικασία που μετατρέπει τον κώδικα σε άμεσα εκτελέσιμο από τον επεξεργαστή. Η συμβολική γλώσσα και η γλώσσα μηχανής είναι ίδιου επιπέδου και υπάρχει αμφιμονοσήμαντη αντιστοιχία μεταξύ τους, απλώς η assembly αποτελείται από χαρακτήρες του λατινικού αλφαβήτου και δεκαεξαδικά ψηφία, ώστε να είναι κάπως κατανοητή από τον άνθρωπο, ενώ η γλώσσα μηχανής συντίθεται αποκλειστικά από bit.
Το **NetBSD** είναι ένα ελεύθερο, ασφαλές και ιδιαίτερα μεταφέρσιμο λειτουργικό σύστημα ανοικτού κώδικα παρόμοιο του UNIX. Χρησιμοποιείται συχνά σε ενσωματωμένα συστήματα και ως σημείο έναρξης για την μεταφορά άλλων λειτουργικών συστημάτων σε νέες αρχιτεκτονικές υπολογιστή. Είναι διαθέσιμο για πολλές πλατφόρμες, από εξηντατετράμπιτες μηχανές Opteron, υπολογιστικά συστήματα γραφείου και φορητές ή ενσωματωμένες συσκευές. Ο καθαρός σχεδιασμός και τα προηγμένα χαρακτηριστικά γνωρίσματά του το καθιστούν άριστο και σε περιβάλλοντα παραγωγής και έρευνας, ενώ ο χρήστης έχει πλήρη πρόσβαση στον πηγαίο κώδικα. Πολλές εφαρμογές είναι εύκολα διαθέσιμες μέσω του pkgsrc, τη συλλογή πακέτων του NetBSD.

Η ανάπτυξη του NetBSD βασίζεται στη διεθνή συνεργασία μιας μεγάλης ομάδας ανθρώπων που έχει ως κύριο στόχο την δημιουργία ενός λειτουργικού συστήματος το οποίο είναι εξαιρετικά φορητό με την έννοια της εύκολης μεταφερσιμότητας μεταξύ διαφορετικών πλατφόρμων υλικού. Το NetBSD είναι επίσης ιδιαίτερα διαλειτουργικό καθώς υποστηρίζει τυποποιημένα πρωτόκολλα και εξομοίωση εκτελέσιμων αρχείων από άλλα λειτουργικά συστήματα.

Βιβλιογραφία
------------

* *The Design and Implementation of the 4.4 BSD Operating System Αρχειοθετήθηκε 2005-02-07 στο Wayback Machine.* by Marshal Kirk McKusick, Keith Bostic, Michael J. Karels, John S. Quarterman. ISBN 0-201-54979-4.
* *Code Reading: The Open Source Perspective Αρχειοθετήθηκε 2005-02-07 στο Wayback Machine.* by Diomidis Spinellis. ISBN 0-201-79940-5.
* *Free for All, How Linux and the Free Software Movement Undercut the High-Tech Titans* by Peter Wayner. ISBN 0-06-662050-3.
* *Open Sources: Voices from the Open Source Revolution* Edited by Chris DiBona, Sam Ockman, Mark Stone. ISBN 1-56592-582-3.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **NetBSD** |

* NetBSD Project Home Page (Αγγλικά)
* The NetBSD Packages Collection (Αγγλικά)
* NetBSD Wiki
* NetBSD LiveCD (Αγγλικά)
Το **Niandra Lades and Usually Just a T-Shirt** είναι το πρώτο στούντιο άλμπουμ του Τζον Φρουσιάντε, κιθαρίστα των Red Hot Chili Peppers. Κυκλοφόρησε στις 8 Μαρτίου 1994 από την American Recordings.
Το άλμπουμ χωρίζεται σε δύο μέρη, το Niandra Lades και το Usually Just a T-Shirt. Το Niandra Lades ηχογραφήθηκε όταν ο Τζον ήταν στους Red Hot Chili Peppers ενώ το Usually Just a T-Shirt
ηχογραφήθηκε μετά την παραίτησή του από την μπάντα και αποτελείται από τραγούδια χωρίς όνομα. Στο ένατο κομμάτι συμμετέχει η τότε κοπέλα του Τζον, Τόνι Όσβαλντ. Την εποχή αυτή ο Τζον έπαιρνε συνεχώς ναρκωτικά, κάτι που θα επιδεινωθεί αργότερα. Επανακυκλοφόρησε το 1999 μετά από έγκριση του Φρουσιάντε.

Τραγούδια
---------

**Niandra Lades**

1. "As Can Be" – 2:57
2. 
3. "My Smile Is a Rifle" – 3:48
4. 
5. "Head (Beach Arab)" – 2:05
6. 
7. "Big Takeover" (Bad Brains) – 3:18
8. 
9. "Curtains" – 2:30
10. 
11. "Running Away into You" – 2:12
12. 
13. "Mascara" – 3:40
14. 
15. "Been Insane" – 1:41
16. 
17. "Skin Blues" – 1:46
18. 
19. "Your Pussy's Glued to a Building on Fire" – 3:17
20. 
21. "Blood on My Neck From Success" – 3:09
22. 
23. "Ten to Butter Blood Voodoo" – 1:59

**Usually Just a T-Shirt**

1. Untitled #1 – 0:34
2. 
3. Untitled #2 – 4:21
4. 
5. Untitled #3 – 1:50
6. 
7. Untitled #4 – 1:38
8. 
9. Untitled #5 – 1:30
10. 
11. Untitled #6 – 1:29
12. 
13. Untitled #7 – 1:42
14. 
15. Untitled #8 – 7:55
16. 
17. Untitled #9 – 7:04
18. 
19. Untitled #10 – 0:25
20. 
21. Untitled #11 – 1:51
22. 
23. Untitled #12 – 5:27
24. 
25. Untitled #13 – 1:52

Εξωτερικοί σύνδεσμοι
--------------------

Κριτική στο AllMusic
Ο **αντικειμενικός ιδεαλισμός** είναι ένας από τους βασικούς κλάδους του ιδεαλισμού. Υποστηρίζει πως υπάρχει μια ιδέα μυστική, ανεξάρτητη από τον άνθρωπο και τη συνείδηση του, που στην εξέλιξή της δημιουργεί τον υλικό κόσμο. Ο αντικειμενικός ιδεαλισμός διαχωρίζεται από τον υποκειμενικό ιδεαλισμό του Τζορτζ Μπέρκλεϊ και εγκαταλείπει το πράγμα καθ'εαυτό (Ding an sich) του υπερβατολογικού ιδεαλισμού του Καντ, το οποίο δεν μπορεί ποτέ να γνωσθεί. Θα μπορούσαμε να πούμε ότι, επιστημολογικά, ο αντικειμενικός ιδεαλισμός βρίσκεται στον γνωσιολογικό αντίποδα του καντιανισμού, εφόσον, ultima facie, το έσχατο φιλοσοφικό του θεμέλιο, η Ιδέα, δύναται να γνωσθεί μέσω των εκφάνσεών της, ενώ το πράγμα καθ' εαυτό παραμένει πάντοτε μία κενή αφαίρεση που οδηγεί αναπόδραστα στον αγνωστικισμό. 

Ο αντικειμενικός ιδεαλισμός δέχεται τον ρεαλισμό της κοινής λογικής (ότι δηλαδή τα υλικά αντικείμενα υπάρχουν ανεξάρτητα από την ανθρώπινη αντίληψη) αλλά απορρίπτει το Νατουραλισμό (σύμφωνα με τον οποίο το μυαλό και οι πνευματικές αξίες προέρχονται από τα υλικά πράγματα), σε αντίθεση με τον υποκειμενικό ιδεαλισμό ο οποίος αρνείται ότι τα υλικά αντικείμενα υπάρχουν ανεξάρτητα από την ανθρώπινη αντίληψη και έτσι αντιτίθεται ενάντια στο ρεαλισμό και το νατουραλισμό.

Πηγές
-----

1. ↑  Αθήνα 1963, Εκδόσεις Κ.Αναγνωστίδη, Πλήρες Μικρό Φιλοσοφικό Λεξικό, Μ.Ροζενταλ - Π.Γιουντιν, Αντικειμενικός ιδεαλισμός

* Αντίστοιχο άρθρο της Αγγλικής wiki
Το **Πρωτόκολλο Δικτυακού Χρόνου (Network Time Protocol - NTP)** είναι πρωτόκολλο υπολογιστών. Το πρωτόκολλο χρησιμοποιείται για τον συγχρονισμό της ώρας ενός υπολογιστή, εξυπηρετητή, δρομολογητή ή γενικότερα μίας δικτυακής συσκευής με μία πηγή ώρας που λειτουργεί ως σημείο αναφοράς. Μέσω του NTP επιτυγχάνεται συγχρονισμός ονομαστικής ακρίβειας σε χιλιοστό του δευτερολέπτου σε τοπικά δίκτυα, και της τάξης του χιλιοστού του δευτερολέπτου για δίκτυα μεγάλης εμβέλειας (WAN). Μία διαμόρφωση τυπική NTP χρησιμοποιεί πολλαπλούς εφεδρικούς εξυπηρετητές και διάφορες διαδρομές δικτύου στοχεύοντας στην επίτευξη υψηλής ακρίβειας και αξιοπιστίας. Μερικές παραμετροποιήσεις περιέχουν ταυτοποίηση με κρυπτογραφία για αποφυγή ατυχημάτων ή κακόβουλων επιθέσεων.

Ένας εξυπηρετητής NTP συγχρονίζει τις ώρες των συσκευών που συνδέονται σε αυτόν μέσω του πρωτοκόλλου NTP. Με τον τρόπο αυτό οι εν λόγω δικτυακές συσκευές έχουν κοινό χρονικό σημείο αναφοράς. Ωστόσο, σε πολλές περιπτώσεις και το ρολόι του εξυπηρετητή του ίδιου συγχρονίζεται με άλλο ρολόι αναφοράς. Συνήθως, οι εξυπηρετητές NTP τελικά συγχρονίζονται αναδρομικά με τον UTC (Συγχρονισμένη Παγκόσμια Ώρα). Αυτό επιτυγχάνεται με τη παρακάτω διαδικασία:

* Ατομικά ρολόγια δίνουν πληροφορίες χρόνου από φυσικές πηγές χρόνου (όπως ρολόγια Καισίου). Αυτά τα ρολόγια θεωρούνται **Stratum 0**.
* Οι κύριοι πρωτεύοντες εξυπηρετητές (**Primary Stratum 1**) συγχρονίζονται σε εθνικά πρότυπα χρόνου (UTC, EET, CET και άλλα) με εξυπηρετητές Stratum 0 με χρήση ραδιοφωνικών κυμάτων, δορυφόρων  και ατομικών ρολογιών.
* Οι εξυπηρετητές NTP λαμβάνουν την ώρα από άλλους εξυπηρετητές NTP, δημιουργώντας ένα ιεραρχικό μοντέλο παροχής χρονισμού. Οι εξυπηρετητές αυτοί ονομάζονται **stratum 2**, **stratum 3** κ.ά. ανάλογα με την απόστασή τους από τους εξυπηρετητές stratum 1.

Η αξιοπιστία της λειτουργίας παρέχεται από την ύπαρξη του ιεραρχικού σχήματος, την πιθανή ύπαρξη εναλλακτικών πηγών χρονισμού και την ύπαρξη πολλαπλών διαδρομών προς αυτές.

Παραπομπές
----------

1. ↑  «Συγχρονισμος υπολογιστών (NTP)». *Εθνικό Μετσόβιο Πολυτεχνείο*.
Τα **σπιρίτσουαλς** (αγγλικά: ***spirituals***) είναι ένα είδος λαϊκού, Αφρο-αμερικάνικου τραγουδιού με έντονο το θρησκευτικό στοιχείο. Τα σπιρίτσουαλς συνδέονται παραδοσιακά τόσο με τα μπλουζ όσο και με την τζαζ μουσική και αποτελούν κυρίως έκφραση της θρησκευτικής πίστης.

Είναι γνωστό ότι πολύ σημαντικό ρόλο στη διαμόρφωση της τζαζ έπαιξε η θρησκευτικότητα των νέγρων. Η νέα θρησκεία ήταν ένα μέσο που μπορούσε να προσφέρει λυτρωτική διέξοδο και ελπίδα στους δούλους. Οι νέγροι παρατήρησαν μια μεγάλη ομοιότητα ανάμεσα στη δική τους καταπίεση και την καταπίεση των Εβραίων της Βίβλου. Καθώς από την Αφρική είχαν φέρει το μουσικό ένστικτό τους και τη δυνατότητα να συνθέτουν αυθόρμητα απλές μελωδίες, ήταν φυσικό να εκφράσουν την ελπίδα τους στο Θεό με θρησκευτικά τραγούδια. Τα λόγια σ' αυτές τις μελωδίες είναι συχνά παρμένα από χωρία της Βίβλου, όπου θριαμβεύει τό καλό.

Η πεντατονική κλίμακα (ο ήχος της οποίας αποδίδεται αν παιχθούν μόνο τα 5 μαύρα πλήκτρα μιας οκτάβας στο πιάνο), που τη συναντάμε στη λαϊκή μουσική πολλών λαών, υπήρξε βάση για τη μελωδία των χορωδιακών σπιρίτσουαλς, τα οποία δε σταμάτησαν να τραγουδιούνται μέχρι σήμερα από συγκροτήματα, ως κοσμικό μουσικό είδος, παρόλη τήν εξέλιξη της τζαζ. Η πρωτόγονη πεντατονική κλίμακα με το πέρασμα του χρόνου και την προσθήκη των λεγόμενων *Blue Notes* (πρόσθετες αλλοιωμένες νότες σε συγκεκριμένα σημεία της πεντατονικής κλίμακας), οδήγησαν στη λεγόμενη Μπλου κλίμακα (*Blues Scale*), που αποτέλεσε βάση για τη μελωδία των τραγουδιών Μπλουζ (*Blues*), αλλά και για την τζαζ μέχρι σήμερα.

Μουσικά δείγματα
----------------

* *Pharaoh's Army Got Drowned"*[*νεκρός σύνδεσμος*]—Σπιρίτσουαλ άγνωστου δημιουργού (765 KB)
* *My Good Lord Done Been Here*—Σπιρίτσουαλ τραγούδι ερμηνευμένο από την Aunt Florida Hampton το 1939

*(Πιθανόν να χρειαστείτε ειδικό λογισμικό για να ακούσετε τα παραπάνω μουσικά αρχεία)*

Εξωτερικοί σύνδεσμοι
--------------------

* Ερμηνευτές, τραγούδια και ιστορία των σπιρίτσουαλς
Το **Neoplan Cityliner** είναι λεωφορείο της Neoplan, το οποίο κατασκευάζεται από το 1971. Αρχικά κατασκευαζόταν στο εργαστάσιο της πόλης Πλάουεν, της Γερμανίας ενώ, πλέον, κατασκευάζεται στην Άγκυρα της Τουρκίας.

Ιστορικό
--------

### Δεκαετίες 1970-80

Το Cityliner παρουσιάστηκε πρώτη φορά στο Μονακό το 1971. Είναι το πρώτο λεωφορείο του διαθέτει τουαλέτα και κουζίνα. Το 1973, το ύψος του λεωφορείου άλλαξε και έγινε 3.55μ και, επιπλέον, τα τζάμια του ήταν πλέον διπλά.

Το 1985, ξεκίνησε η παραγωγή της τέταρτης γενιάς του Cityliner. To 1986, ξεκίνησε η παραγωγή του Cityliner από την *Neoplan USA*. Το λεωφορείο ήταν τριαξονικό και 13,7 μέτρων.

### Δεκαετία 1990

Το 1990, άλλαξαν οι διαστάσεις του Cityliner προσθέτοντας 16 εκ. στο ύψος του και ο χώρος των αποσκευών ήταν 15.6 m³. Στα μέσα της δεκαετίας του '90 κατασκευάστηκε το μοντέλο *N 118/3 (H)*, το οποίο είναι το πρώτο τριαξονικό λεωφορείο με μήκος μεγαλύτερο από 12 μέτρα. Συγκεκριμένα ήταν 15 μέτρα. Το 1995, με αφορμή την 60η επέτειο της Neoplan, κατασκευάστηκεν 60 Cityliner, των οποίων ο εξοπλισμός ήταν υψηλότερης ποιότητας από τα υπόλοιπα Cityliner.

Το 1996, ξεκίνησε η παραγωγή του μοντέλου *N 116/3 (H)*, το οποίο είναι 13,7 μέτρων.

### Δεκαετία 2000

To 2001, η παραγωγή των Cityliner είναι σύμφωνα με τις προδιαγραφές του Euro 3. Την ίδια χρονιά ξεκίνησε η παραγωγή των μοντέλων *N 1116* (12 μέτρα), *N 1116/3* (12 μέτρα) και *N 1116/3HL* (τριαξονικό, 13 μέτρα).

Το 2003, παρουσιάστηκε η σειρά Comfort ή C του Cityliner. Το 2006, παρουσιάστηκε η έκδοση *2006* με αφορμή την 35η επέτειο του Cityliner.

Χαρακτηριστικά
--------------

Το *Cityliner* έχει δύο εκδόσεις κινητήρων. Στον *μικρό* κινητήρα η ισχύς είναι 309 kW, οι ίπποι 420 και η μέγιστη ροπή στρέψης είναι 2.100. Σε αυτή την έκδοση το κιβώτιο ταχυτήτων είναι χειροκίνητο και έχει 6 ταχύτητες. Στην έκδοση με το *μεγάλο* κινητήρα η ισχύς είναι 338 kW, οι ίπποι 460 και η μέγιστη ροπή στρέψης είναι 2.300. Επίσης, σε αυτή την έκδοση το κιβώτιο ταχυτήτων είναι αυτόματο και έχει 12 ταχύτητες.

Και στις δύο εκδόσεις, το λεωφορείο διαθέτει ABS, ASR, EBS, ESP, ACC και LGS.

Από το 2014, ο κινητήρας του Cityliner είναι σύμφωνος με τις προδιαγραφές του Euro 6.

Φωτογραφίες
-----------

* 
* 
* 
*

Παραπομπές
----------

1. ↑  «Η Neoplan… μετακομίζει στην Τουρκία». *pro.autotriti.gr*. 22 Μαΐου 2014.. Ανακτήθηκε στις 7 Οκτωβρίου 2017.
2. ↑  «Neoplan Cityliner». omnibusarchiv.de. Ανακτήθηκε στις 7 Οκτωβρίου 2017.
3. ↑  «Εξαιρετική κατανάλωση για το Neoplan Cityliner». *autotritipro.gr*. Αρχειοθετήθηκε από το πρωτότυπο στις 2014-02-09.. Ανακτήθηκε στις 7 Οκτωβρίου 2017.

Πηγές
-----

* Φυλλάδιο Cityliner
Χάρτης των Βαλκανίων τον 6ο αιώνα μ.Χ. προ της άφιξης των Σλάβων, ο οποίος εμφανίζει τις επαρχίες της "Επισκοπής της Δακίας".
Η **Αυρηλιανή Δακία** ήταν πρώην επαρχία της Ανατολικής Ρωμαϊκής Αυτοκρατορίας ιδρυθείσα από τον Αυτοκράτορα Αυρηλιανό στον οποίον και όφειλε το όνομά της, έπειτα από την απόσυρση της ρωμαϊκής διοικήσεως και των στρατευμάτων από τη Ρωμαϊκή Δακία το 271. Μεταξύ του 271/275 και του 285, η Αυρηλιανή Δακία κατελάμβανε το μεγαλύτερο τμήμα της σημερινής Ανατολικής Σερβίας και της Βουλγαρίας. Πρωτεύουσά της ήταν η *Σερδική* (σημερινή Σόφια). Ο Αυτοκράτορας Διοκλητιανός διαίρεσε την Αυρηλιανή Δακία σε δύο επαρχίες: τη Μεσόγεια Δακία με επίκεντρο τη *Σερδική* και την Παραποτάμια Δακία (επρόκειτο για τον Δούναβη) με επίκεντρο τη *Ρατιαρία* (σημερινό Άρτσαρ στη Βουλγαρία, σε κοντινή απόσταση από την πόλη Λομ: η γλωσσολογική εξέλιξη του *Ρατιαρία* σε *Άρτσαρ* καταδεικνύει φωνολογική ιδιαιτερότητα των αρωμανικών: το "a" το οποίο προηγείται του "r"). Στη συνέχεια, οι δύο αυτές "Δακίες" αποτέλεσαν, μαζί με τις επαρχίες της Δαρδανίας, της Κάτω Μοισίας και της Πρεβαλιτανίας, την *Επισκοπή της Δακίας*, η οποία αφανίστηκε τον 7ο αιώνα με τη μαζική εγκατάσταση Σλάβων και Βουλγάρων, οι οποίοι πήραν τη θέση της αυτοκρατορικής εξουσίας στην περιοχή και υπερίσχυσαν των τοπικών ρωμαιοποιημένων Θρακών, προγόνων των Βλάχων.

Σχετικά Λήμματα
---------------

Ρωμαϊκή αρχαιότητα
* Ρωμαϊκή επαρχία, Ρωμαίος κυβερνήτης,
* Κατάλογος ρωμαϊκών οδών,
* Ύστερη Αρχαιότητα, Notitia dignitatum,
* Κατάλογος επισκοπών της Ύστερης Ρωμαϊκής Αυτοκρατορίας, Κατάλογος επαρχιών της Κάτω Αυτοκρατορίας

Παραπομπές
----------

1. ↑  Hiéroclès, *Synecdemus*, 655.1 et Procope, *De Aedificiis*.

Βιβλιογραφία
------------

* Victor Chapot, *La Dacie dans Le Monde Romain*, Albin Michel, Paris, 1951
* Yann Le Bohec : *La Dacie des Romains : des provinces éphémères*
* (Αγγλικά) Ion Grumeza : *Dacie, pierre angulaire de l'Europe orientale antique*, éd. Hamilton, 2009, Lanham and Plymouth; ISBN 978-0-7618-4465-5

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Αρχαία Ρώμη
* Πύλη:Βουλγαρία
* Πύλη:Ρουμανία
* Πύλη:Σερβία
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dacie aurélienne  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Αριάδνη Νάξου** ήταν ποδοσφαιρική ομάδα με έδρα το νησί της Νάξου. Ως γήπεδο χρησιμοποιούσε το Δημοτικό Στάδιο Νάξου.

Με την ίδρυσή της, άρχισε να παίρνει μέρος στις διοργανώσεις της ΕΠΣ Κυκλάδων. Τη σεζόν 2004-05 κατέκτησε το πρωτάθλημα Κυκλάδων και κέρδισε την άνοδο στη Δ' Εθνική κατηγορία. Με προπονητή τον Νόνι Λίμα, συμμετείχε στον 9ο όμιλο, όμως τερμάτισε στην 12η θέση και για μόλις 1 βαθμό υποβιβάστηκε ξανά στο τοπικό πρωτάθλημα. Τα επόμενα χρόνια αποσύρθηκε οριστικά.

Τίτλοι - διακρίσεις
-------------------

* Συμμετοχές σε ανώτερη κατηγορία:
	+ Δ΄ Εθνική 2005-06 (9ος όμιλος): 12η/15 ομάδες (υποβιβάστηκε)
* **Πρωταθλήτρια Κυκλάδων** (1): 2004-05

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* ΕΠΣ Κυκλάδων
Ο **Αριέλ Ορτέγα** (*Ariel Ortega*, 4 Μαρτίου 1974) είναι Αργεντινός πρώην διεθνής ποδοσφαιριστής, ο οποίος αγωνιζόταν ως επιθετικός μέσος. Ήταν γνωστός για τη δημιουργικότητα και την κινητικότητά του, καθώς και για τις τρίπλες του, αλλά ήταν δύσθυμος. Το παρατσούκλι του είναι "Ελ Μπουρίτο" (ο γαϊδαράκος).

Ο Ορτέγκα αγωνίστηκε για πρώτη φορά επαγγελματικά για την Ρίβερ Πλέιτ τις 14 Δεκεμβρίου 1991 και συνέχισε να αγωνίζεται με την ομάδα μέχρι το 1996. Επανήλθε τις περιόδους 2000–02, 2006–08 και 2009–11. Το 1997 αποκτήθηκε από τη Βαλένθια, έπειτα τη Σαμπντόρια, την Πάρμα, τη Φενερμπαχτσέ και την Νιούελς Ολντ Μπόις. Ο Ορτέγα έχει πραγματοποιήσει 87 συμμετοχές με το εθνόσημο, σκοράροντας 16 φορές. Ήταν μέλος των αποστολών στα Μουντιάλ 1994, όπου κλήθηκε να αντικαταστήσει τον Ντιέγο Μαραντόνα μετά την αποχώρηση του δεύτερου, 1998, όπου έφτασε μέχρι τα προημιτελικά, αλλά αποβλήθηκε επειδή κουτούλισε τον Έντβιν φαν ντερ Σάαρ, και 2002 καθώς και της ομάδας που κατέκτησε το αργυρό μετάλλιο στους Ολυμπιακούς Αγώνες του 1996.

Παραπομπές
----------

1. ↑  (πολλαπλές γλώσσες) *Transfermarkt*. 4147. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 48a53f33.
3. ↑  (Ισπανικά) *Argentine Soccer Database*. 438.
4. ↑  (Ισπανικά) *Argentine Soccer Database*. 438. Ανακτήθηκε στις 4  Απριλίου 2022.
5. 1 2  Araujo, Marcela Mora y (2007-01-18). «Football: Marcela Mora y Araujo on Argentinian forward Ariel Ortega» (στα αγγλικά). *The Guardian*. ISSN 0261-3077.. Ανακτήθηκε στις 2020-05-06.

|  |  |  |  |  |
| --- | --- | --- | --- | --- |
| 

| π • σ • ε
Εθνική Αργεντινής – Μουντιάλ 2002 |
| --- |
|  |
|  | 
* 1 Μπούργος
* 2 Αγιάλα
* 3 Σορίν
* 4 Ποκετίνο
* 5 Αλμέιδα
* 6 Σάμουελ
* 7 Κ. Λόπες
* 8 Ζανέτι
* 9 Μπατιστούτα
* 10 Ορτέγκα
* 11 Βερόν (c)
* 12 Καβαγιέρο
* 13 Πλαθέντε
* 14 Σιμεόνε
* 15 Χουσάιν
* 16 Αϊμάρ
* 17 Γ. Λόπες
* 18 Γκονζάλες
* 19 Κρέσπο
* 20 Γκαγιάρντο
* 21 Κανίγια
* 22 Τσαμότ
* 23 Μπονάνο
* Προπονητής: Μπιέλσα
 |

 |
**Αρθρωτός πυρήνας** (*modular kernel*) ονομάζεται ο πυρήνας ενός λειτουργικού συστήματος, που έχει την δυνατότητα να δέχεται αρθρώματα, δηλαδή αρχεία κώδικα, τα οποία επεκτείνουν τον ίδιο. Τα αρθρώματα μπορεί να είναι οδηγοί υλικού όπως συσκευές ήχου, δαίμονας λειτουργικού συστήματος κτλ. Όπως το να δέχεται αρθρώματα έτσι μπορούν και να αφαιρεθούν ώστε να γίνεται προσαρμογή του πυρήνα ανάλογα με το είδος του υλικού και τον σκοπό χρήσης του. Ένα τμήμα ενός αρθρωτού πυρήνα είναι συνήθως στατικό (ο βασικός κώδικας).
Αρθρωτό πυρήνα διαθέτουν για παράδειγμα, μερικές διανομές Linux.

Την ύπαρξη αρθρωτού πυρήνα σε μία διανομή Λίνουξ μπορούμε να καταλάβουμε, εάν διαθέτει εντολές για κέλυφος Λίνουξ, όπως lsmod και modprobe.

Κριτική
-------

Το ότι ο αρθρωτός πυρήνας έχει την δυνατότητα να προσαρμόζεται στις απαιτήσεις των χρηστών, έχει συγκεντρώσει θετικές απόψεις. Όμως υπάρχουν και κάποιοι που τον επικρίνουν ώς περισσότερο ασταθή, έχοντας ως γνώμονα το ενδεχόμενο προσθήκης ακατάλληλων αρθρωμάτων που πιθανόν να καταστήσουν το σύστημα ασταθές.
Αριά (*Quercus ilex*)
Η **αριά** (επιστ. ονομ.: ***Quercus ilex*** – **Δρυς η ίληξ**) ανήκει στην οικογένεια Fagaceae (Φηγοειδή), και στο γένος *Quercus* (Κβέρκος = Δρυς) όπου ανήκουν οι γνωστές μας βελανιδιές. Κατανέμεται σχεδόν σ’ όλη τη Μεσόγειο, καθώς και στη Δ. Γαλλία. Ειδικότερα, στην Ανατολική λεκάνη της Μεσογείου, τα αρχέγονα δάση αριάς έχουν υποστεί σημαντικότατη υποβάθμιση από την ανθρώπινη παρουσία (υλοτομίες, εκχερσώσεις, πυρκαγιές κλπ), με αποτέλεσμα σήμερα να υπάρχουν μόνο υπολειμματικές τους μορφές. Η αριά είναι αειθαλές δέντρο, που ανθίζει Απρίλιο-Μάιο και τα βελανίδια ωριμάζουν το φθινόπωρο. Το ξύλο της αποτελεί ιδανικό καυσόξυλο και χρησιμοποιείται ευρέως για την παραγωγή κάρβουνου.

Παραπομπές
----------

1. ↑  
Καββάδας, Δημήτριος Σ. (2015) [1956]. *Εικονογραφημένον Βοτανικόν - Φυτολογικόν Λεξικόν: Τόμος Δ΄*. Εκδόσεις Πελεκάνος. σελ. 1848.

Βιβλιογραφία
------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αριά**  |

* Strid A. 1980, Φυτά του Ολύμπου.
* Strid A. & Tan K. 2002, Flora Hellenica (Vol. 1).
* Παπιομύτογλου Β. 2006, Αγριολούλουδα της Ελλάδας.
* Φοίτος Δ. & Καμάρη Γ. 2009, Μαθήματα Γεωβοτανικής.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85061504
* GND: 4370697-6
* BNF: cb12088732k (data)
* BNE: XX529264

 |

 |
Το **«Like Humans Do»** είναι το τέταρτο κομμάτι από το άλμπουμ του Ντέιβιντ Μπερν *Look into the Eyeball*, έτους 2001, και κυκλοφόρησε επίσης ως single τότε. Η ραδιοφωνική βερσιόν του τραγουδιού (που παραλείπει τον στίχο που αναφέρεται στην κάνναβη) επιλέχθηκε από την Microsoft ως δείγμα μουσική για το Windows XP, ως μέσο επίδειξης του νέου Windows Media Player. Περιλήφθηκε επίσης ως δείγμα στον media player Rio Karma.

Το τραγούδι επίσης περιλήφθηκε στο λάιβ άλμπουμ *Live from Austin, Texas* και στο *Live at Union Chapel*. Στην τελευταία ταινία, ο Μπερν εξηγεί ότι αυτό το τραγούδι αφορά την αγάπη προς τους ανθρώπους παρά τις αποτυχίες τους, καθώς η ανθρωπότητα προσεγγίζεται μέσω «προοπτικής Αρειανού» και γίνονται αποδεκτοί για αυτό που είναι.

Κυκλοφορία
----------

| Περιοχή | Ημερομηνία | Δισκογραφική | Format | Κατάλογος |
| --- | --- | --- | --- | --- |
| Ηνωμένες Πολιτείες | 18 Σεπτεμβρίου 2001 | EMI Records | Ψηφιακός Δίσκος | 897529 |
|

Παραπομπές
----------

1. ↑  «David Byrne to Provide Promotional Music for Windows XP». *Microsoft* (στα Αγγλικά). 1 Αυγούστου 2001. Ανακτήθηκε στις 16 Ιανουαρίου 2019.
2. ↑  You May Find Yourself On Windows XP - Forbes.com

Εξωτερικοί σύνδεσμοι
--------------------

* *Look into the Eyeball* στο DavidByrne.com
* Like Humans Do στο Allmusic
Ο **Μιχαήλ Μακράκης** ήταν Έλληνας αγωνιστής της Κρητικής επανάστασης και μέγας ευεργέτης.

Βιογραφικά στοιχεία
-------------------

Γεννήθηκε στον Άγιο Μύρωνα Μαλεβιζίου Κρήτης. Πήρε μέρος σε όλους τους αγώνες της εποχής του στην Κρητική Επανάσταση κατά των Τούρκων. Ανακηρύχτηκε οπλαρχηγός της επαρχίας του. Το 1912 παρά την ηλικία του έγινε βουλευτής Κρήτης στην Ελληνική βουλή. Κατήρτησε εθελοντικό σώμα υπό την γενική αρχηγία του τότε λοχαγού πεζικού και ήδη υποστράτηγου Γ. Κατεχάκη και πήρε μέρος σε πολλές μάχες στην Μακεδονία και Ήπειρο. Η επαρχία του τον ανέδειξε επανειλημμένα βουλευτή και πληρεξούσιο. 

Απεβίωσε το 1925 σε προχωρημένη ηλικία. Τη τεράστια περιουσία του την διέθεσε υπέρ φιλανθρωπικών σκοπών.

Πηγές
-----

* *Μεγάλη Στρατιωτική και Ναυτική Εγκυκλοπαιδεία (Κ - Μ)*. Αθήναι: Έκδοσις Μεγάλης Στρατιωτικής και Ναυτικής Εγκυκλοπαιδείας. σελ. 445. Ανακτήθηκε στις 23 Σεπτεμβρίου 2009.
*Άνθη του Έντο*, μπιτζίνγκα του Ουταμάρο
**Μπιτζίνγκα** (美人画) είναι το είδος Ιαπωνικών ξυλογραφιών ουκίγιο-ε που απεικονίζει όμορφες γυναίκες. Ο ορισμός αυτός χρησιμοποιείται σήμερα και για μοντέρνες μεθόδους απεικονίσεων γυναικών όπως η φωτογραφία δεδομένου ότι η γυναίκα που απεικόνίζεται φοράει κιμονό.
Σχεδόν όλοι οι καλλιτέχνες ουκίγιο-ε δημιούργησαν μπιτζ-ινγκα αλλά ελάχιστοι εμβάθυναν την τέχνη όπως στις υπόλοιπες απεικονίσεις του ουκίγιο-ε. Οι Σουζούκι Χαρουνόμπου, Τορίι Κιγιονάγκα και Ουταμάρο θεωρούνται οι μεγαλύτεροι δάσκαλοι του είδους Μπιτζίνγκα.

Βιβλιογραφία
------------

Hamanoka, Shinji. *Female Image: 20th Century Prints of Japanese Beauties*. Hotei Publishing 2000. ISBN 90-74822-20-7
Το πρόγραμμα **Αριάδνη** (1997-1998) της Ευρωπαϊκής Ένωσης, που εγκρίθηκε από το Ευρωπαϊκό Κοινοβούλιο και το Συμβούλιο στις 29 Μαΐου 1996  είχε σκοπό να βοηθήσει τη διάδοση των ευρωπαϊκών λογοτεχνικών έργων. Παρατάθηκε για μία χρονιά ακόμα (1999).

Με το πρόγραμμα αυτό δίδονταν επιχορηγήσεις στον ευρύτερο χώρο του βιβλίου και υποστήριξη στη μετάφραση. Πιο συγκεκριμένα:

* στους εκδότες και στους θεατρικούς παραγωγούς για τη μετάφραση σύγχρονων κλασσικών ή θεατρικών έργων (ενέργεια 1)
* στους οργανισμούς και στους τοπικούς συλλόγους για την πραγματοποίηση έργων ευρωπαϊκής συνεργασίας και ευρωπαϊκού ενδιαφέροντος που προωθούν την πρόσβαση στο ευρωπαϊκό βιβλίο και την ανάγνωση. (ενέργεια 2)
* στους οργανισμούς για τη χρηματοδότηση παιδαγωγικών έργων με στόχο την εξειδίκευση στη μετάφραση λογοτεχνικών έργων ή άλλων επαγγελματιών στον χώρο του βιβλίου (ενέργεια 3)
* στους διοργανωτές εκδηλώσεων, μελετών ή έρευνας στα πλαίσια του βιβλίου σε ευρωπαϊκό επίπεδο, που δίδονταν σε ειδικές περιπτώσεις (ενέργεια 4)

Ο προϋπολογισμός της περιόδου 1997-1998 είχε φτάσει τα 7 εκατομμύρια εκιού και για το 1999, το ποσό των 3.267.285.09 ευρώ. Το πρόγραμμα προκάλεσε το ενδιαφέρον πολλών πολιτιστικών φορέων και δέχτηκε συνολικά 1.558 προτάσεις. Στη διάρκεια των τριών αυτών χρόνων υποστήριξε 638 μεταφράσεις βιβλίων και 89 πολιτιστικές συνεργασίες ενώ επιχορήγησε 230 διαφορετικούς πολιτιστικούς φορείς και 49 παιδαγωγικά έργα για τα οποία συνεργάστηκαν συνολικά 20 πολιτιστικοί φορείς.

Αναφορές
--------

1. ↑  JOCE C264/34 της 11ης Σεπτεμβρίου 1996

Πηγές
-----

|  |  |
| --- | --- |
| εικονίδιο Ευρωπαϊκή Ένωση | Πύλη Ευρωπαϊκή Ένωση |

* « Action de la Communauté Européenne en faveur de la culture 1996-1998 »

Publication de la Commission, DG Information, Communication, Culture et Audiovisuel 

* STICHT Pamela, « Culture Européenne ou Europe des cultures? »

Paris : L’ Harmattan, 2000, ISBN 2- 7384- 9196-0

* Relais Culture Europe, « Les financements culturels européens »

(Responsable de la rédaction et de la publication : POULAKOS Alexandra)
Paris : La Documentation française, 2001, ISBN 2- 11- 004743-7

* Relais Culture Europe, « Les financements culturels européens »

Paris :Ministère de la culture et de la communication, Département des affaires internationales,1997, ISBN 2- 11- 089747-3
Το **Parachutes** είναι το πρώτο άλμπουμ του βρετανικού ροκ συγκροτήματος Coldplay. Κυκλοφόρησε στις 10 Ιουλίου 2000 από την Parlophone στο Ηνωμένο Βασίλειο. Το άλμπουμ δημιουργήθηκε από το συγκρότημα και τον Βρετανό παραγωγό δίσκων Ken Nelson, εκτός από ένα κομμάτι, "High Speed", το οποίο παράχθηκε από τον Chris Allison. Το αναφερόμενο άλμπουμ έχει τα singles "Shiver", "Yellow", "Trouble" και "Don't Panic".

Το άλμπουμ ήταν μια εμπορική επιτυχία και δέχτηκε θετικές κριτικές. Μετά την κυκλοφορία του, έφτασε γρήγορα στο νούμερο ένα στο Ηνωμένο Βασίλειο και έκτοτε έχει πιστοποιηθεί 9 × Platinum. Στις Ηνωμένες Πολιτείες, το άλμπουμ έφτασε στο νούμερο 51 στο Billboard 200 και τελικά πιστοποιήθηκε Double Platinum. Κέρδισε το βραβείο Grammy για το Καλύτερο άλμπουμ εναλλακτικής μουσικής το 2002, το βραβείο Βρετανικού άλμπουμ της χρονιάς στα βραβεία Brit 2001 και πολλές άλλες διακρίσεις. Το Parachutes είναι επίσης το 22ο άλμπουμ με τις καλύτερες πωλήσεις του 21ου αιώνα στο Ηνωμένο Βασίλειο. Ως το 2020, πούλησε πάνω από 13 εκατομμύρια αντίτυπα παγκοσμίως.

Τραγούδια
---------

Όλη η σύνθεση και στίχοι των τραγουδιών είναι από στον Guy Berryman, Jonny Buckland, Will Champion και Chris Martin. 

| Αρ. | Tίτλος | Διάρκεια |
| --- | --- | --- |
| 1. | "Don't Panic"   | 2:17 |
| 2. | "Shiver"   | 5:00 |
| 3. | "Spies"   | 5:18 |
| 4. | "Sparks"   | 3:47 |
| 5. | "Yellow"   | 4:29 |
| 6. | "Trouble"   | 4:31 |
| 7. | Untitled   | 0:46 |
| 8. | "High Speed"   | 4:14 |
| 9. | "We Never Change"   | 4:09 |
| 10. | "Everything's Not Lost" (Περιλαμβάνεται ένα κρυμμένο τραγούδι που ξεκινά στο 5:39) | 7:17 |
| **Συν. διάρκεια:** | **41:29** |
Γιγάντιο ομοίωμα του Καζιμπέκ Μπίι στη Καραγκάντα του Καζακστάν
Ως **Μπίι** (καζακικά: Би‎) αποκαλούνταν οι εκλεγμένοι δικαστές και διοικητές του Καζακστάν. [1] Ο Μπίι είναι κάτω από τους Σουλτάνους στην ιεραρχία.[2]

Πριν από την υιοθέτηση των νομικών κώδικων "Ζέτι Ζαργκί" του Τάουκε Χαν (1680-1718), η ζωή της καζαχικής κοινωνίας ρυθμιζόταν από τους παραδοσιακούς νομοθετικούς κώδικες "Το λαμπερό μονοπάτι του Κασίμ Χαν", "Εσίμ Χανί Εσκί Ζολί". Οι ρίζες του σχηματισμού τους είναι ριζωμένες στην αρχαιότητα, την περίοδο ύπαρξης των Σκυθών, των Ουννο-Σαρματικών φυλών και των κρατικών σχηματισμών στο έδαφος της Κεντρικής Ασίας.

Παραπομπές
----------

1. ↑  Chapter II Common Law Philosophy of the Kazakhs: Potential for Democracy Αρχειοθετήθηκε 2006-11-02 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty. Council for Research in Values and Philosophy
2. ↑  Kazakhstan Αρχειοθετήθηκε 2007-03-11 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty. Global Ministries, The United Methodist Church
Ο **Μπιόρνι Χέριολφσον** (ισλανδικά: *Bjarni Herjólfsson*) (σύμφωνα με τη *Σάγκα των Γροιλανδών*) ήταν Ισλανδός, Βίκινγκ, θαλασοπόρος και εξερευνητής που περιέπλευσε πρώτος τις βόρειες ακτές της Αμερικάνικης ηπείρου

Ο Μπιόρνι κατοικούσε σε οικισμό της Γροιλανδίας και είχε πάρει μέρος στον εποικισμό της νήσου. Το 985 ο Μπιόρνι συνέχιζε την εξερεύνηση της Γροιλανδίας για πιο γόνιμες εκτάσεις. Το πλοίο του έφτασε σε άγνωστη περιοχή που ταυτίζεται με το σημερινό Λαμπραντόρ του Καναδά. Ο Μπιόρνι δεν αποβιβάστηκε στη νέα χώρα αλλά την περιέπλευσε για δύο μέρες και γύρισε στη Γροιλανδία. 

Οι αφηγήσεις του Μπιόρνι δεν εξέπληξαν τους Εσκιμώους αλλά ενέπνευσαν τον Λέιφ Έρικσον να πραγματοποίηση νέα αποστολή στη νέα χώρα την οποία θεωρούσαν συνέχεια της Γροιλανδίας.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63512295
* LCCN: nb2001034238

 |

 |
Το **Paris Match** είναι ένα από τα δημοφιλέστερα σήμερα διεθνή περιοδικά επικαιρότητας. 

Είναι γαλλικό εβδομαδιαίο εικονογραφημένο περιοδικό που καλύπτει κυρίως γεγονότα και θέματα της διεθνούς επικαιρότητας. Ιδρύθηκε το 1949 στο Παρίσι από τον εκδότη της εφημερίδας "Φιγκαρό", τον Ζ. Πουβόστ. Κατά το αντικείμενο των θεμάτων του θεωρείται εκδοτικός διάδοχος των παλαιοτέρων εικονογραφημένων περιοδικών Ματς (Match) και "Λ' Ιλουστρασιόν" (L' Ilustration) των οποίων η κυκλοφορία είχε σταματήσει.

Το περιοδικό Paris Match ή λεγόμενο και "Paris Match" ακολούθησε απ΄ αρχής της έκδοσής του το αμερικανικό πρότυπο του "Λάιφ" (Life). Το περιεχόμενό του σήμερα είναι πολύ σημαντικό σε θεματολογία ενώ έχει και πλούσιο φωτογραφικό ρεπορτάζ πολιτικού, οικονομικού, καλλιτεχνικού και τουριστικού ενδιαφέροντος. Η γλώσσα του είναι απλή και εκλαϊκευμένη, απευθυνόμενη σε κοινό περισσότερο της μεσαίας τάξης.

Εκτός της εβδομαδιαίας έκδοσης περιλαμβάνονται τακτικά και έκτακτες εκδόσεις (εκτός σειράς) ή ειδικές εκδόσεις με περισσότερο ιστορικό και αναμνηστικό (souvenir) αφιέρωμα όπως π.χ. το Νο 2916, (2005), με 100 ειδικές σελίδες αφιερωμένες στον Πάπα Ιωάννη Παύλο Β΄.

Το Paris Match κυκλοφορεί ευρύτατα σε όλες τις χώρες της Ευρώπης, στις ΗΠΑ, τον Καναδά, την Λατινική Αμερική και στις πρώην γαλλικές αποικίες. Στην Ελλάδα κυκλοφορεί σε όλα τα περίπτερα και καταστήματα διάθεσης ξένου τύπου.

Παραπομπές
----------

1. 1 2  «The ISSN portal» (Αγγλικά, Γαλλικά, Ισπανικά, Simplified Chinese, Αραβικά) ISSN International Centre. Παρίσι. 0397-1635.

Εξωτερικοί σύνδεσμοι
--------------------

* Πολυμέσα σχετικά με το θέμα  Paris Match στο Wikimedia Commons
* Ο επίσημος ιστότοπος του περιοδικού
Η βάση του ενός αγάλματος όπως σώζεται σήμερα
Το **Μπίαχμου** (*αραβικά : بيهمو*) είναι χωριό της Αιγύπτου γνωστό για τον αρχαιολογικό του χώρο. Βρίσκεται στη Όαση Φαγιούμ 7 χλμ από την πόλη Φαγιούμ. Έξω από το χωριό βρίσκονται τα ερείπια από δύο κολοσσιαίες φιγούρες του Αμενεμχέτ Γ΄.

Έξω από το χωριό στη μέση μιας αγροτικής περιοχής είναι τα ερείπια δύο κολοσσιαίων καθιστών μορφών του Αμενεμχέτ Γ΄ από την 12η Δυναστεία. Τα αγάλματα έχουν εξαφανιστεί και διασώζεται μόνο τη βάση τους. Η πρώτη αναφορά των αγαλμάτων γίνεται από τον Ηρόδοτο όπου τα περιγράφει πανύψηλες καθιστές μορφές μισοβυθισμένες σε νερό. Το 1245 αναφέρεται από τον Αμπού Οαμάν ελ Ναμπουσλί ελ Σαφαντί ότι τα αγάλματα καταστράφηκαν σε αναζήτηση των θησαυρών που υποτίθεται ότι υπήρχαν. Το 1672 αναφέρεται ότι μπορούσε κάποιος να δει τα λείψανα ενός από τα δύο αγάλματα.

Στα μέσα στου 2ου αιώνα οι βάσεις ανακατασκευάστηκαν και σήμερα έχουν περίμετρο 18 μέτρα. Πιστεύεται ότι τα δύο αγάλματα βρίσκονταν στην όχθη μιας δεύτερης, τεχνητής, λίμνης της όασης που σήμερα δεν υπάρχει, και είχαν τοποθετηθεί σε ανάμνηση υδραυλικών έργων που είχε κάνει εκεί ο Αμενεμχέτ, πιθανώς φράγμα. Ο Αμενεμχέτ Γ΄ λατρευόταν εδώ ως ο δημιουργός και θεός τη γονιμότητας.

Παραπομπές
----------

1. ↑  www.geonames.org/358728.
2. ↑  de.wikivoyage.org/wiki/Biyahm%C5%AB#cite\_note-zensus-1.
3. ↑  *Historien*, II 149
4. ↑  Biahmu and the huge pyramidal pedestals
5. ↑  Arnold: *Die Tempel Ägyptens*. S 188

Βιβλιογραφία
------------

* Dieter Arnold: *Die Tempel Ägyptens*. Bechtermünz, Augsburg 1996, ISBN 3-86047-215-1, S. 187–188.
* Arne Eggebrecht: *Biahmu*. In: Wolfgang Helck, Eberhard Otto (Hrsg.): *Lexikon der Ägyptologie, Bd. 1*. Harrassowitz, Wiesbaden 1975, Sp. 782–783.
* Labib Habachi: *The monument of Biyahmū*. In: *Annales du service des antiquités de l’Égypte, Bd. 40*. Kairo 1941, S. 721–732.
* William Matthew Flinders Petrie: *Hawara, Biahmu, and Arsinoe*. London 1889, S. 53–56, Taf. 26–27 (Onlineversion)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Biahmu  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Μιχαήλ Μπαλόπουλος** (1921 - 2 Μαρτίου 1978) ήταν Έλληνας στρατιωτικός και από τους πρωταγωνιστές της Χούντας των Συνταγματαρχών.

Βιογραφικά στοιχεία
-------------------

Στην κυβέρνηση Παπαδόπουλου ήταν υφυπουργός Εθνικής Οικονομίας αρμόδιος για θέματα Εμπορίου από τις 31 Ιουλίου 1972 ως τις 28 Σεπτεμβρίου 1973.

Στη δίκη της χούντας καταδικάστηκε σε ισόβια κάθειρξη το 1975. Προηγουμένως, καταδικάστηκε από στρατοδικείο σε κάθειρξη 3,5 ετών για την υπόθεση του "σκανδάλου των κρεάτων". Η υπόθεση αφορούσε την εισαγωγή ακατάλληλων για τη υγεία κρεάτων από την Αργεντινή έπειτα από δωροδοκία των υπαλλήλων και σε συνεργασία με μεγαλέμπορους της Ροδεσίας. Σταδιακά η ποινή εκείνη μειώθηκε στους 14 μήνες.

Ήταν επίσης γραμματέας του ΕΟΤ.

Πέθανε έπειτα από οξύ έμφραγμα στις φυλακές Κορυδαλλού (βρέθηκε νεκρός στις 2 Μαρτίου 1978).

Παραπομπές
----------

1. ↑  Κυβέρνηση Παπαδοπουλου, από την Γενική Γραμματεία Κυβερνήσεως, ανάκτηση 2-3-2016.
2. ↑  Αμνηστία και Αμνησία, ios press.gr, 17-11-1996, ανάκτηση 2-3-2016.
3. ↑  «Λαμόγια» ...στο χακί - Τα απίστευτα σκάνδαλα της χούντας, alfavita.gr, 17-10-2012, ανάκτηση 2-3-2016.
4. ↑  "Από οξύ έμφραγμα πέθανε ο Μπαλόπουλος μέσα στο κελί του, Μακεδονία, 4-3-1978, σελ. 1.
Δέκτης NAVTEX εκτυπώνει εισερχόμενο μήνυμα 
 Μήνυμα NAVTEX για την Βαλτική Θάλασσα 
Το **NAVTEX** (**NAV**igational **TE**le**X** , επίσης Navtex ή NavTex, είναι μια διεθνής αυτοματοποιημένη υπηρεσία άμεσης εκτύπωσης μεσαίας συχνότητας για την διάδοση προειδοποιήσεων και προβλέψεων πλοήγησης και μετεωρολογίας, καθώς και επειγουσών πληροφοριών για την ασφάλεια στη θάλασσα (MSI) σε πλοία. 

Το NAVTEX αναπτύχθηκε για να παρέχει έναν χαμηλού κόστους, απλό και αυτοματοποιημένο τρόπο λήψης αυτών των πληροφοριών σε πλοία στη θάλασσα εντός περίπου 370 χιλιομέτρων (200 ναυτικά μίλια) από την ακτή. Οι χρήστες δεν χρεώνονται για την λήψη εκπομπών NAVTEX, καθώς οι μεταδόσεις συνήθως μεταδίδονται από την Εθνική Αρχή Καιρού (Ιταλία) ή το Ναυτικό ή την Ακτοφυλακή (όπως στις ΗΠΑ) ή την εθνική αρχή πλοήγησης (Καναδάς). 

Όταν τα μηνύματα περιέχουν προβλέψεις καιρού, χρησιμοποιείται μια συντομευμένη μορφή πολύ παρόμοια με την πρόβλεψη καιρού ναυσιπλοΐας. 

Το NAVTEX αποτελεί συστατικό στοιχείο της Παγκόσμιας Υπηρεσίας Προειδοποίησης Πλοήγησης (*WWNWS*) του Διεθνούς Ναυτιλιακού Οργανισμού / Διεθνούς Υδρογραφικού Οργανισμού. Το NAVTEX είναι επίσης σημαντικό στοιχείο του Παγκόσμιου Συστήματος Ασφάλειας Θαλάσσιων Κινδύνων (*GMDSS*). Σύμφωνα με την Σύμβαση SOLAS, ορισμένες κατηγορίες σκαφών πρέπει να φέρουν το NAVTEX, από την 1η Αυγούστου 1993.

Παραπομπές
----------

1. ↑  «NAVTEX Maritime Safety Broadcasts». *www.navcen.uscg.gov*. US Coast Guard.
H **Αντελίν "Μπίλι" Γιορκ** (*αγγλικά : Adeline 'Billie' Yorke*),(19 Δεκεμβρίου 1910 Ραβαλπίντι, Βρετανική Ινδία - 9 Δεκεμβρίου 2000), ήταν Βρετανίδα πρώην πρωταθλήτρια της αντισφαίρισης.

Ήταν νικήτρια στο διπλό του Ρολάν Γκαρός το 1936, 1937 και το 1938 με συμπαίκτρια την Σιμόν Ματιέ και φιναλίστ στο διπλό μεικτό με συμπαίκτη τον Μαρσέλ Μπερνάντ. Στο Γουίμπλεντον και στο διπλό ήταν νικήτρια το 1937 με συμπαίκτρια την Σιμόν Ματιέ και φιναλίστ το 1933 με συμπαίκτρια την Φρέντα Τζέιμς, το 1938 με συμπαίκτρια την Σιμόν Ματιέ και το 1939 με συμπαίκτρια την Έλεν Χαλ Γιάκομπς.

Στο Πρωτάθλημα αντισφαίρισης Ανατολικής Μεσογείου στο διπλό ήταν νικήτρια το 1937 με συμπαίκτρια την Σιμόν Ματιέ, φιναλίστ το 1936 με συμπαίκτρια την Γιαντβίγκα Γεντζεγιόβσκα και το 1938 με συμπαίκτρια την Γκρέισιν Γoυέλερ. Στο μεικτό ήταν νικήτρια το 1938 με συμπαίκτη τον Μαξ Έλμερ και φιναλίστ το 1936 με συμπαίκτη τον Ρολάν Ζουρνύ και το 1936 με συμπαίκτη τον Ζαν Λεσούρ.

Παραπομπές
----------

1. 1 2 3  Lance Tingay: «100 years of Wimbledon» (Αγγλικά) Guinness Superlatives. London Borough of Enfield. 1977. σελ. 216.
2. ↑  sky sports-French Open: The British winners
3. 1 2 3  Historical Dictionary of Tennis, Από τον John Grasso
4. ↑  Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε. ISBN 960-85466-2-1, σελίδες: 400 για το 1936, 403 για το 1937 και 406 για το 1938
Sony Walkman TPS-L2 (1979)
Το **Walkman**, στυλιζαρισμένο ως WALKMAN (*ウォークマン*), είναι brandname φορητών συσκευών αναπαραγωγής ήχου που κατασκευάζεται και διατίθεται στην αγορά από τη Sony από το 1979. Ξεκίνησε ως φορητό κασετόφωνο. Η επιτυχία κατέστησε τον όρο "walkman" ανεπίσημα συνώνυμο οποιασδήποτε συσκευής φορητής αναπαραγωγής ήχου. Μέχρι το 2010, όταν σταμάτησε η παραγωγή, η Sony είχε κατασκευάσει περίπου 200 εκατομμύρια Walkman βασισμένα σε κασέτες. Ο όρος Walkman χρησιμοποιήθηκε ευρύτερα για να καλύψει τις περισσότερες φορητές συσκευές ήχου της Sony, συμπεριλαμβανομένων των συσκευών αναπαραγωγής DAT, συσκευών αναπαραγωγής/εγγραφής MiniDisc, συσκευών αναπαραγωγής CD (αρχικά Discman που μετονομάστηκε στη συνέχεια σε CD Walkman), ραδιόφωνα τρανζίστορ, κινητά τηλέφωνα και ψηφιακές συσκευές αναπαραγωγής ήχου/μέσων. Το 2022 η σειρά Walkman αποτελείται αποκλειστικά από ψηφιακές συσκευές αναπαραγωγής.

Ιστορία
-------

Ο συνιδρυτής της Sony, Masaru Ibuka, χρησιμοποίησε το ογκώδες κασετόφωνο TC-D5 της Sony για να ακούει μουσική ενώ ταξίδευε για επαγγελματικούς λόγους. Ζήτησε από τον εκτελεστικό αντιπρόεδρο Norio Ohga να σχεδιάσει μια στερεοφωνική έκδοση μόνο για αναπαραγωγή, βελτιστοποιημένη για χρήση ακουστικών.

Το μπλε και ασημί Walkman TPS-L2 με μεταλλική θήκη, το πρώτο χαμηλού κόστους προσωπικό στερεοφωνικό στον κόσμο, κυκλοφόρησε στην Ιαπωνία την 1η Ιουλίου 1979 και πωλήθηκε για περίπου 33.000 ¥ (ή 150,00 $). Αν και η Sony προέβλεψε ότι θα πουλούσε περίπου 5.000 μονάδες ανά μήνα, πώλησε περισσότερες από 30.000 τους πρώτους δύο μήνες.

Παραπομπές
----------

1. ↑  Bull, Michael (2006). «Investigating the Culture of Mobile Listening: From Walkman to iPod». *Consuming Music Together*. Computer Supported Cooperative Work **35**: 131–149. doi:10.1007/1-4020-4097-0\_7. ISBN 1-4020-4031-8.
2. ↑  Du Gay, Paul (1997). *Doing Cultural Studies: The Story of the Sony Walkman*. SAGE Publications. ISBN 9780761954026.
Η **N. W. Damm & Søn** ήταν νορβηγικός εκδοτικός οίκος, η ύπαρξη του οποίου διήρκεσε μεταξύ του 1843 και του 2007.

Η εταιρεία ιδρύθηκε στις 4 Δεκεμβρίου 1843 από τον Νιλς Βίλχελμ Νταμμ. Έλαβε την τελική ονομασία της, N. W. Damm & Søn (μτφ. «Ν. Β. Νταμμ και υιός»), όταν ο υιός του Νιλς, Χάραλντ Κρίστιαν Νταμμ, κατέστη συνέταιρός του. Το 1878, ο Χάραλντ Κρίστιαν Νταμμ κατέστη ως ο μοναδικός ιδιοκτήτης της N. W. Damm & Søn. Στη συνέχεια, παρέδωσε, με την σειρά του, τον εκδοτικό οίκο στον υιό του, Άρνε Νταμμ. Πέραν της κύριας εκδοτικής δραστηριότητάς της, η N. W. Damm & Søn διέθετε βιβλιοπωλεία, νέων, καθώς και μεταχειρισμένων, βιβλίων. Το βιβλιοπωλείο μεταχειρισμένων βιβλίων πωλήθηκε κατά τη διάρκεια της δεκαετίας του 1960, ενώ το βιβλιοπωλείο νέων βιβλίων έπαυσε να λειτουργεί το 1972. Το 1984, η συγκεκριμένη οικογενειακή επιχείρηση πωλήθηκε στον σουηδικό εκδοτικό όμιλο Egmont. Το 2007, η N. W. Damm & Søn συγχωνεύτηκε με έτερο νορβηγικό εκδοτικό οίκο, την J. W. Cappelens forlag, με αποτέλεσμα την ίδρυση νέας εταιρείας, της Cappelen Damm.

Παραπομπές
----------

1. 1 2  (Νορβηγικά) Tveterås, Egil. «Niels Wilhelm Damm». *Store Norske Leksikon*. Ανακτήθηκε στις 26 Αυγούστου 2012.
2. ↑  (Νορβηγικά) «Cappelen Damm AS». *Store Norske Leksikon*. Ανακτήθηκε στις 26 Αυγούστου 2012.

|  |  |
| --- | --- |
| 

|  |
| --- |
| * Πύλη:Νορβηγία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1676145857199122922884

 |

 |